100 पेटी शराब बरामद, एक तस्कर गिरफ्तार - Dynamite News
100 पेटी शराब बरामद, एक तस्कर गिरफ्तार
2019-12-20 13:38:51
जिला आबकारी विभाग एवं थाना जारचा पुलिस ने शुक्रवार सुबह नोएडा के एनटीपीसी चौराहे पर जांच के दौरान तस्करी की शराब से भरा एक कंटेनर पकड़ा, जिसमें 100 पेटी हरियाणा मार्का शराब रखी थी। पुलिस ने इस मामले में एक तस्कर को गिरफ्तार किया है।
नोएडा: जिला आबकारी विभाग एवं थाना जारचा पुलिस ने शुक्रवार सुबह नोएडा के एनटीपीसी चौराहे पर जांच के दौरान तस्करी की शराब से भरा एक कंटेनर पकड़ा, जिसमें 100 पेटी हरियाणा मार्का शराब रखी थी। पुलिस ने इस मामले में एक तस्कर को गिरफ्तार किया है।
यह भी पढ़ें: नोएडा जाना है तो इस रूट का न करें इस्‍तेमाल, इन इलाकों में जाम जैसे हालात
जिला सूचना अधिकारी राकेश चौहान ने बताया जिला आबकारी विभाग को एक बंद कंटेनर में अवैध रूप से शराब लाए जाने की सूचना मिली थी। सूचना के आधार पर थाना जारचा पुलिस एवं आबकारी विभाग की टीम ने एनटीपीसी चौराहे पर जांच शुरू की, तभी पुलिस को एक कंटेनर वहां पर आता हुआ दिखाई दिया।
यह भी पढ़ें: दिल्ली में सीएए के खिलाफ कई जगहों पर बवाल, कई नेता और प्रदर्शनकारि हिरासत में
पुलिस ने जब कंटेनर को रोककर जांच किया तो उसमें 100 पेटी हरियाणा मार्का शराब मिली। उन्होंने बताया कि पुलिस ने कंटेनर चालक रमनदीप को गिरफ्तार किया है जो पंजाब के संगरूर का रहने वाला है। सूचना अधिकारी ने बताया कि बरामद शराब की कीमत लगभग 6 लाख रुपए है। (भाषा)
मुठभेड़ में एक शराब तस्कर घायल, दो फरार
क्षेत्र में खुलेआम हो रहा अवैध शराब का धंधा, आठ गिरफ्तार
अवैध रूप से शराब गौतमबुद्ध नगर ले जा रहे थे तस्कर, पुलिस को शक हुआ तो...